***ՈՐՈՇՈՒՄ***

***Կատարողական վարույթը կասեցնելու մասին***

*16.06.2014թ. ք.Երևան*

*ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող, արդարադատության կապիտան Ա.Հարությունյանս՝ ուսումնասիրելով 09.08.2013թ. հարուցված թիվ 01/02-5198/13 կատարողական վարույթի նյութերը,*

***ՊԱՐԶԵՑԻ***

*ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության առաջին ատյանի դատարանի կողմից 21.06.2013թ. տրված թիվ ԵԱՔԴ 2166/02/11 կատարողական թերթի համաձայն պետք է՝*

*Հաստատել կողմերի միջև կնքված հաշտության համաձայնությունը:*

*ՀԱՇՏՈՒԹՅԱՆ ՀԱՄԱՁԱՅՆՈՒԹՅՈՒՆ*

*Սույն հաշտության համաձայնությամբ «ՎՏԲ-Հայաստան բանկ» ՓԲԸ-ն ի դեմս՝ գլխավոր տնօրեն-տնօրինության նախագահի ժ/պ Յու.Գուսևի,որը գործում է բանկի կանոնադրության հիման վրա,որի անունից տրված լիազորագրի հիման վրա գործում է Գարիկ Հարությունյանը,մի կողմից,«Առագաս» ՍՊԸ-ն նախկինում «Ա.Է.Կ.Ա.Գ»ՍՊԸ ի դեմս տնօրեն Արեգ Մնացականյանի,մի կողմից Հակոբ Խամոյանը,Սարգիս Հայրապետյանը,Ռուզաննա Հայրապետյանը, այսուհետ՝ պարտապաններ մյուս կողմից,բոլորը միասին այսուհետ՝ կողմեր,կողմերը գալիս են համաձայնության հետևյալի մասին՝*

1. *Պարտապանները պարտավորվում են համաձայնությունը կնքելու պահից սկսած «ՎՏԲ-Հայաստան բանկ» ՓԲԸ-ի և «Առագաս» ՍՊԸ-ի միջև 17.11.2010թ.-ին կնքված թիվ Ե72Ի055 գլխավոր վարկային պայմանագրի ենթավարկային պայմանագրի հիման վրա առաջացած պարտավորությունից ,որը 02.04.2013թ.-ի դրությամբ կազմում է 443.685,72 ԱՄՆ դոլար,սույն համաձայնությունը կնքելու օրվանից սկսած 30 օրյա ժամկետում մարել 110.000 ԱՄՆ դոլար,որից հետո պահանջատերը պարտավորվում է ազատել գրավից ք.Երևան,Նորքի 8 փող. 1/5 հասցեում գտնվող շինությունը,մարման օրվա դրությամբ կապիտալացնելով հաշվեգրված տոկոսները,տույժերը և տուգանքները:Ք.երևան,Նորքի 2 փող. թիվ 19 հասցեում գտնվող բնակելի տունը և հողամասը մնում է որպես վարկի պարտավորության ապահովման միջոց:*
2. *Սույն համաձայնության 1-ին կետում նշված պայմանները կատարելուց հետո պահանջատերը վարկի և տոկոսների մարման համար պարտապանին տրամադրում է 60 ամիս ժամկետ՝ կազմելով վարկի և տոկոսների հավասարաչափ մարման ժամանակացույց՝ պայմանագրում նշված տոկոսադրույքները թողնելով անփոփոխ,իսկ պարտապանները պարտավորվում են նոր ժամանակացույցով սահմանված կարգով կատարել պարտավորությունները:*
3. *Պարտապանների կողմից համաձայնության 2-րդ կետով ստանձնած պարտավորությունների չկատարման դեպքում համաձայնության 2-րդ կետը համարվում է անվավեր,իսկ պարտապանները պարտավորվում են պահանջատիրոջը վճարել վարկի պարտքի ամբողջ գումարը պայմանագրով սահմանված կարգով և բռնագանձումը տարածելով ք.Երևան,Նորքի 2 փող. թիվ 19 հասցեում գտնվող բնակելի տան վրա,իսկ գրավադրված գույքի արժեքի չբավարարման դեպքում պարտապանների դրամական միջոցների,սեփականության իրավունքով պատկանող այլ անշարժ և շարժական գույքի վրա:*

*Բռնագանձել նաև բռնագանձվող գումարի 5 տոկոսի չափով գումար,որպես կատարողական գործողությունների կատարման ծախս:*

*Կատարողկան գործողությունների ընթացքում պարտապանին պատկանող այլ գույք և դրամական միջոցներ չեն հայտնաբերվել:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 1-ին մասի 8-րդ կետով։*

***ՈՐՈՇԵՑԻ***

*Կասեցնել 09.08.2013թ. հարուցված թիվ 01/02-5198/13 կատարողական վարույթը մինչև դատարանում գործի քննության ավարտը։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

*«ԴԱՀԿ մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***ԱՎԱԳ******ՀԱՐԿԱԴԻՐ ԿԱՏԱՐՈՂ՝ Ա.ՀԱՐՈՒԹՅՈՒՆՅԱՆ***